CELEX: 31988L0413
Language: bg
Date: 1988-06-22 00:00:00
Title: Директива на Комисията от 22 юни 1988 година за привеждане в съответствие с техническия прогрес на Директива 79/622/ЕИО на Съвета за сближаването на законодателствата на държавите-членки относно защитните конструкции при преобръщане на колесни селскостопански или горски трактори (статични изпитвания)

13/ 08
            
            
               BG
            
            
               Официален вестник на Европейския съюз
            
            
               249
            
         31988L0413
   
               L 200/32
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      ДИРЕКТИВА НА КОМИСИЯТА
   
   от 22 юни 1988 година
   за привеждане в съответствие с техническия прогрес на Директива 79/622/ЕИО на Съвета за сближаването на законодателствата на държавите-членки относно защитните конструкции при преобръщане на колесни селскостопански или горски трактори (статични изпитвания)
   (88/413/ЕИО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 74/150/ЕИО на Съвета от 4 март 1974 г. относно сближаване на законодателствата на държавите-членки относно типовото одобрение на колесни селскостопански или горски трактори (1), последно изменена с Директива 88/297/ЕИО (2) и по-специално член 11 от нея,
   като има предвид натрупания опит, понастоящем е възможно някои разпоредби от Директива 79/622/ЕИО на Съвета (3), последно изменена с Директива 87/354/ЕИО (4), да бъдат направени по-пълни и по-точни;
   като има предвид, че мерките, предвидени в настоящата директива, са в съответствие със становището на Комитета за привеждане в съответствие с техническия прогрес на директивите, целящи премахването на техническите бариери за търговията в сектора селскостопански и горски трактори,
   ПРИЕ НАСТОЯЩАТА ДИРЕКТИВА:
   Член 1
   Приложения III и IV към Директива 79/622/ЕИО се изменят в съответствие с приложението към тази директива.
   Член 2
   1.   От 1 октомври 1988 г. никоя държава-членка не може:
   
               —
            
            
               да отказва по отношение на тип на трактор, да предостави типово одобрение на ЕИО, да издава документа, предвиден в последното тире на член 10, параграф 1 от Директива 74/150/ЕИО, или да предоставя национално типово одобрение, или
            
         
               —
            
            
               да забранява първоначалното пускане в употреба на трактори,
            
         ако защитните конструкции при преобръщане на този тип трактор или на тези типове трактори съответстват на разпоредбите на тази директива.
   2.   От 1 октомври 1989 г. държавите-членки:
   
               —
            
            
               не издават повече документите, предвидени в последното тире на член 10, параграф 1 от Директива 74/150/ЕИО по отношение на тип трактор, чиято защитна конструкция при преобръщане не съответства на разпоредбите на тази директива,
            
         
               —
            
            
               могат да отказват предоставянето на национално типово одобрение по отношение на тип трактор, чиято защитна конструкция при преобръщане не съответства на разпоредбите на тази директива.
            
         Член 3
   Държавите-членки въвеждат в сила необходимите разпоредби, за да се съобразят с настоящата директива, преди 30 септември 1988 г. Те незабавно информират Комисията за това.
   Член 4
   Адресати на настоящата директива са държавите-членки.
   
      Съставено в Брюксел на 22 юни 1988 година.
      
         
            За Комисията
         
         
            COCKFIELD
         
         
            Заместник-председател
         
      
   
   
      (1)  ОВ L 84, 28.3.1974 г., стр. 10.
   
      (2)  ОВ L 126, 20.5.1988 г., стр. 52.
   
      (3)  ОВ L 179, 17.7.1979 г., стр. 1.
   
      (4)  ОВ L 192, 11.7.1987 г., стр. 43.
   ПРИЛОЖЕНИЕ
   Формулировките на точки 1.4 и 1.4.1 в приложение III към Директива 79/622/ЕИО се заменят със следното:
   
      Изпитване на свръхнатоварване (виж фигури 4а, 4б и 4в в приложение IV).
      1.4.1.   Изпитването на свръхнатоварване се провежда, ако силата намалява с повече от 3 % през последните 5 % от постигнатата деформация, когато е погълната изискваната енергия от конструкцията (виж фигура 4б).“
   
   Формулировката на бележката под линия 1.2 от фигура 4в от приложение IV към Директива 79/622/ЕИО се заменя със следното:
   
      „ако bF′ е по-малка от 0,97 F′, трябва да бъде проведено изпитване на свръхнатоварване.“